**OPIS POSLOVA I PODACI O PLAĆI ZA OGLAS ZA PRIJAM U DRŽAVNU SLUŽBU NA ODREĐENO VRIJEME**

**11. UPRAVA ZA POLJOPRIVREDNU POLITIKU, EU I MEĐUNARODNU SURADNJU**

**11.2. Sektor za EU poslove i međunarodnu suradnju**

**11.2.1. Služba za EU poslove**

**11.2.1.1. Odjel za EU koordinaciju**

**viši stručni savjetnik redni broj 711. – 1 izvršitelj**

**Opis poslova:**

* izvršava poslove vezane uz sudjelovanje predstavnika Ministarstva u radu tijela Europske unije i Europske komisije;
* sudjeluje u izradi nacrta stajališta RH za sjednice Posebnog odbora za poljoprivredu, Odbora zamjenika stalnih predstavnika vlada država članica pri EU (COREPER I) i Vijeća ministara poljoprivrede i ribarstva;
* sudjeluje u organizaciji EU kolegija Ministarstva;
* pruža informacije drugim ustrojstvenim jedinicama Ministarstva vezano uz postupak odlučivanja u EU;
* obavlja poslove koji proizlaze iz Odluke Vlade RH o osnivanju Međuresorne radne skupine za europske poslove;
* koordinira izradu strateških analiza i podloga za potrebe programiranja europskih strukturnih fondova u području poljoprivrede; izrađuje upute i interne procedure Ministarstva vezano za obavljanje EU poslova;
* priprema nacrte izvješća i akata na engleskom i hrvatskom jeziku u provedbi programa i projekata iz djelokruga Odjela;
* analizira podatke iz djelokruga Odjela;
* sudjeluje u organizaciji sastanaka i pripremi materijala za sastanke, vodi bilješke sa sastanaka;
* obavlja druge složene stručne poslove koji obuhvaćaju proučavanje i analizu dokumentacije, pripremu planova, predlaganje rješenja problema, savjetovanje unutar i izvan tijela u oblikovanju i realizaciji mjera potpore, praćenje provedbe programa ruralnog razvoja i projekata iz svog djelokruga, uz povremeni nadzor te opće i specifične upute nadređenog službenika;
* redovno surađuje sa službenicima tijela uključenih u strukturu upravljanja fondovima EU i po potrebi s nižim službenicima nadležnih tijela Europske komisije u području ruralne infrastrukture;
* odgovoran je za materijalne resurse s kojima radi i ispravnu primjenu metoda rada, postupaka i stručnih tehnika;
* obavlja i druge poslove po nalogu nadređenih.

**Podaci o plaći radnog mjesta:**

Plaću radnog mjesta državnog službenika čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

Koeficijent složenosti poslova radnog mjesta utvrđen je Uredbom o nazivima radnih mjesta i koeficijentima složenosti poslova u državnoj službi („Narodne novine“, broj 37/01, 38/01 - ispravak, 71/01, 89/01, 112/01, 7/02 - ispravak, 17/03, 197/03, 21/04, 25/04 - ispravak, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 73/19 i 63/21).

**Ministarstvo poljoprivrede**